יורדנקה דונקובה

יורדנקה ליובצ'ובה דונקובה (בבולגרית: Йорданка Любчова Донкова; נולדה ב-28 בספטמבר 1961) היא אתלטית עבר בולגריה. היא אלופה אולימפית (סיאול 1988), אלופת אירופה (שטוטגרט 1986) והחזיקה בשיא העולם בריצת 100 מטר משוכות (12.21 שניות) במשך 28 שנים. דונקובה נולדה בסופיה. בילדותה עברה תאונה בה איבדה שתי אצבעות מכף ידה הימנית. באולימפיאדת מוסקבה (1980) סיימה דונקובה במקום 11 בריצת 100 מטר משוכות בתוצאה של 13.39 שניות. בשלב המוקדמות היא קבעה תוצאה של 13.24 שניות. באליפות אירופה באתלטיקה באולם שנערכה במילאנו, איטליה במרץ 1982 זכתה דונקובה במדליית ארד בריצת 60 מטר משוכות בתוצאה של 8.09 שניות. באליפות אירופה באתלטיקה שנערכה באתונה, יוון בספטמבר אותה שנה זכתה דונקובה במדליית כסף, בריצת 100 מטר משוכות בתוצאה של 12.54 שניות. באליפות אירופה באתלטיקה באולם שנערכה בגטבורג שוודיה בשנת 1984 זכתה דונקובה במדליית ארד בריצת 60 מטר משוכות בתוצאה של 8.09 שניות. בגלל החרם שהטילו מדינות הגוש המזרחי (ברית ורשה) על אולימפיאדת לוס אנג'לס, נמנע מדונקובה להשתתף. בתחרות שנערכה בקלן, מערב גרמניה ב-17 באוגוסט 1986 קבעה דונקובה בריצת 100 מטר משוכות שיא עולם חדש של 12.29 שניות. בשלב המוקדמות, היא שיפרה את שיא העולם בן 6 שנים של גרז'ינה רבשטין מפולין (12.36 שניות) והעמידה אותו על תוצאה של 12.34 שניות. שבועיים לאחר מכן, באליפות אירופה באתלטיקה שנערכה בשטוטגרט, מערב גרמניה היא זכתה במדליית זהב בריצת 100 מטר משוכות בשיא תחרות חדש של 12.38 שניות (השיא הנוכחי) ובמדליית כסף בריצת שליחות 4x100 מטר בתוצאה של 42.68 שניות. שבוע לאחר מכן, בתחרות שנערכה בליובליאנה, סלובניה ב-7 בספטמבר היא שיפרה שוב את שיאה העולמי והעמידה אותו על 12.26 שניות. באליפות אירופה באתלטיקה באולם שנערכה בלייוון (אנ'), צרפת בפברואר 1987 זכתה דונקובה במדליית זהב בריצת 60 מטר משוכות בתוצאה של 7.79 שניות. באליפות העולם באתלטיקה באולם שנערכה באינדיאנפוליס ארצות הברית במרץ אותה שנה זכתה דונקובה במדליית כסף בריצת 60 מטר משוכות בתוצאה של 7.85 שניות. באליפות העולם באתלטיקה שנערכה ברומא, איטליה אותה שנה סיימה דונקובה במקום הרביעי בריצת 100 מטר משוכות בתוצאה של 12.49 שניות, המנצחת הייתה בת ארצה ג'ינקה זגורצ'בה (12.34 שניות). בתחרות שנערכה בסטארה זאגורה, בולגריה ב-20 באוגוסט 1988 קבעה דונקובה בריצת 100 מטר משוכות שיא עולם חדש של 12.21 שניות (הנוכחי, 2012) והוכיחה שהיא מוכנה לאולימפיאדת סיאול (1988). במשחקים האולימפיים עצמם, שנערכו בספטמבר היא זכתה במדליית זהב בריצת 100 מטר משוכות בשיא אולימפי חדש של 12.38 שניות. נוסף לכך, היא סיימה במקום חמישי בריצת שליחות 4x100 מטר בתוצאה של 43.02 שניות. באליפות אירופה באתלטיקה באולם שנערכה בהאג, הולנד בפברואר 1989 זכתה דונקובה במדליית זהב בריצת 60 מטר משוכות בתוצאה של 7.87 שניות. באליפות אירופה באתלטיקה באולם שנערכה בג'נובה, איטליה בפברואר 1992 זכתה דונקובה במדליית ארד בריצת 60 מטר משוכות בתוצאה של 8.03 שניות. באולימפיאדת ברצלונה (1992) זכתה דונקובה במדליית ארד בריצת 100 מטר משוכות בתוצאה של 12.70 שניות ולא הצליחה להגן על תוארה. באליפות אירופה באתלטיקה באולם שנערכה בפריז, צרפת במרץ 1994 זכתה דונקובה במדליית זהב בריצת 60 מטר משוכות בתוצאה של 7.85 שניות. באליפות אירופה באתלטיקה שנערכה בהלסינקי, פינלנד באוגוסט אותה שנה זכתה דונקובה במדליית ארד בריצת 100 מטר משוכות בתוצאה של 12.93 שניות. לדונקובה שלושה ילדים, היא עברה הפלה בשנת 1989 בהריונה הראשון. בנה הראשון נולד בשנת 1991 והתאומות נולדו בשנת 1996. בסך הכל קבעה דונקובה 5 שיאי עולם חדשים בריצת 100 מטר משוכות. ריצת 100 מטר: 11.27 שניות (1982) ריצת 100 מטר משוכות: 12.21 שניות, שיא עולם בעבר (20 באוגוסט 1988 - 22 ביולי 2016) ריצת 60 מטר משוכות: 7.74 שניות (1987) יורדנקה דונקובה, באתר הוועד האולימפי הבין-לאומי יורדנקה דונקובה, באתר olympedia.org יורדנקה דונקובה, באתר התאחדות האתלטיקה הבין-לאומית יורדנקה דונקובה, באתר Track and Field (נשים) יורדנקה דונקובה (אורכב 04.03.2016 בארכיון Wayback Machine), באתר Sports123 (באנגלית) 1982 European Athletics Indoor Championships 1982 European Athletics Championships 1984 European Athletics Indoor Championships 1986 European Athletics Championships 1987 European Athletics Indoor Championships 1987 IAAF World Indoor Championships 1987 World Championships in Athletics – Women's 100 metres hurdles 1989 European Athletics Indoor Championships 1993 European Athletics Indoor Championships 1994 European Athletics Indoor Championships 1994 European Athletics Championships